**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ขออนุมัติขยายระยะเวลาดำเนินโครงการบูรณาการมาตรการช่วยเหลือเกษตรที่ได้รับผลกระทบจากภัยแล้งปี ๒๕๕๘/๕๙ ภายใต้มาตรการที่ ๑ การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน**สารัตถะ :** กษ. เสนอ ครม. พิจารณาอนุมัติขยายเวลาดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ภายใต้มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน กิจกรรมสร้างรายได้จากปศุสัตว์และประมงในฤดูแล้ง จากสิ้นสุดโครงการภายในวันที่ 30 เม.ย. 2559 เป็นสิ้นสุดโครงการภายในวันที่ 30 เม.ย. 2559โดยมีรายละเอียดสรุปได้ ดังนี้1. ครม. มีมติ 6 ต.ค. 2558 เห็นชอบโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 (จำนวน 8 มาตรการ) ซึ่งรวมถึงมาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน ซึ่งมีระยะเวลาดำเนินโครงการ **1 พ.ย. 2558 – 30 เม.ย. 2559** และอนุมัติกรอบวงเงินงบประมาณที่ขอเพิ่มเติมจากงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 4,071.315 ล้านบาท2. ครม. มีมติ 24 พ.ย. 2558 อนุมัติงบประมาณรายจ่ายประจำปีงบประมาณ พ.ศ. 2558 งบกลาง รายการเงินสำรองจ่ายเพื่อกรณีฉุกเฉินหรือจำเป็นเพื่อเป็นค่าใช้จ่ายโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 **มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน** จำนวน 4 โครงการ ในกรอบวงเงินรวม 971,979,936 บาท ดังนี้2.1 **โครงการสร้างรายได้จากพืชทดแทนนาปรัง** ดำเนินการโดยกรมส่งเสริมการเกษตร จำนวน 356,920,900 บาท2.2 **โครงการสร้างรายได้จากปศุสัตว์ในฤดูแล้ง** ดำเนินการโดยกรมปศุสัตว์ จำนวน 442,793,736 บาท2.3 **โครงการสร้างรายได้จากประมงในฤดูแล้ง** ดำเนินการโดยกรมประมง จำนวน 163,129,800 บาท2.4 **โครงการปรับปรุงและพัฒนาเพื่อความอุดมสมบูรณ์ของดิน** ดำเนินการโดยกรมพัฒนาที่ดินจำนวน 9,135,500 บาททั้งนี้ ให้ กษ. และหน่วยงานที่เกี่ยวข้องเร่งดำเนินการให้ทันฤดูเพาะปลูกพืชฤดูแล้งปี 2558/59 และรายงานจำนวนเกษตรกรที่ได้รับผลประโยชน์จากมาตรการช่วยเหลือเกษตรกรดังกล่าวด้วย3. ผลการดำเนินงานตามมาตรการที่ ๑ การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือนผลการดำเนินการ ณ วันที่ ๓๐ เม.ย. ๒๕๕๙ มอบปัจจัยการผลิตให้เกษตรกร ๓๓๙,๑๒๙ ราย คิดเป็นร้อยละ ๘๘.๐๕ และฝึกอบรมแล้ว ๓๖๓,๙๙๗ ราย คิดเป็นร้อยละ ๙๔.๕๑ ผลการดำเนินการ ณ วันที่ ๒๓ พ.ค. ๒๕๕๙ มอบปัจจัยการผลิตให้เกษตรกร ๓๗๘,๒๕๘ ราย คิดเป็นร้อยละ ๙๘.๒๑และฝึกอบรมแล้ว ๓๗๘,๒๕๘ ราย คิดเป็นร้อยละ ๙๘.๒๑4. เนื่องจากการดำเนินกิจกรรมสร้างรายได้จากปศุสัตว์และประมงในฤดูแล้ง ใน ๒๒ จังหวัด ลุ่มน้ำเจ้าพระยา ต้องหาปัจจัยการผลิตเพื่อมอบแก่เกษตรกร โดยแบ่งเป็นกิจกรรมสร้างรายได้จากปศุสัตว์ พันธุ์สัตว์ปีก ๑,๙๓๒,๒๘๐ ตัว และกิจกรรมสร้างรายได้จากประมง พันธุ์สัตว์น้ำ ๗๙.๙ ล้านตัว ซึ่งการผลิตพันธุ์สัตว์ปีกและพันธุ์สัตว์น้ำในปริมาณดังกล่าว ต้องใช้ระยะเวลาในการผลิตและส่งมอบตามสัญญาจ้าง ประกอบกับการจัดซื้อจัดจ้างตามกิจกรรมดังกล่าวเป็นอุปสงค์เร่งด่วน จึงส่งผลให้ไม่สามารถผลิตอุปทานได้ทันอย่างที่ควรจะเป็น นอกจากนั้น การดำเนินงานจัดซื้อจัดจ้างบางจังหวัดไม่มีผู้ยื่นซองประมูลในการเปิดประมูลในครั้งแรก จึงส่งผลกระทบต่อเนื่องให้ไม่สามารถส่งมอบปัจจัยการผลิตและเบิกจ่ายงบประมาณได้ทันตามเวลาที่กำหนด จึงมีความจำเป็นต้องขอขยายเวลาดำเนินโครงการจากสิ้นสุดโครงการภายในวันที่ ๓๐ เม.ย. ๒๕๕๙ เป็นสิ้นสุดโครงการภายในวันที่ ๓๐ มิ.ย. ๒๕๕๙ ทั้งนี้ กระทรวงการคลังได้ขยายเวลาเบิกจ่ายเงินให้ภายในวันที่ ๓๐ ก.ย. ๒๕๕๙ แล้ว**มติ. ครม. :** อนุมัติขยายเวลาดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ภายใต้มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน กิจกรรมสร้างรายได้จากปศุสัตว์และประมงในฤดูแล้ง จากสิ้นสุดโครงการภายในวันที่ 30 เมษายน 2559 เป็นสิ้นสุดโครงการภายในวันที่ 30 มิถุนายน 2559 ตามที่ กษ. เสนอ | **หน่วยงานที่รับผิดชอบ** : กษ. (สผง.สป.กษ.)**ประโยชน์ที่ได้รับ :** เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนและเพื่อลดรายจ่ายในครัวเรือน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันจันทร์ที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** รายงานของผู้สอบบัญชีและงบการเงินกองทุนสงเคราะห์เกษตรกรสำหรับปีสิ้นสุดวันที่ 30 กันยายน 2556**สารัตถะ :** กษ. เสนอ ครม. รับทราบรายงานของผู้สอบบัญชีและงบการเงินกองทุนสงเคราะห์เกษตรกรสำหรับปีสิ้นสุดวันที่ 30 กันยายน 2556 เพื่อนำเสนอสภานิติบัญญัติแห่งชาติทราบโดยมีรายละเอียดสรุปได้ ดังนี้กษ. รายงาน สตง. ได้ตรวจสอบและรับรองงบการเงินสำหรับปีสิ้นสุดวันที่ 30 ก.ย. 2556 ของกองทุนสงเคราะห์เกษตรกรเสร็จเรียบร้อยแล้ว โดยมีสาระสำคัญสรุปได้ 1. **งบแสดงฐานการเงิน**หน่วย : บาท

|  |  |  |
| --- | --- | --- |
| **รายการ** | **ปี 2555** | **ปี 2556** |
| สินทรัพย์ | 9,056,124,051.04 | 9,270,193,399.51 |
| หนี้สิน | - | 54,093.72 |
| รวมสินทรัพย์ | **9,056,124,051.04** | **9,270,139,305.79** |

2.**งบรายได้และค่าใช้จ่าย**หน่วย : บาท

|  |  |  |
| --- | --- | --- |
| **รายการ** | **ปี 2555** | **ปี 2556** |
| รายได้ | 176,279,310.95 | 218,957,487.02 |
| ค่าใช้จ่าย | 17,105,821.81 | 4,918,711.19 |
| รวมรายได้สูงกว่าค่าใช้จ่าย | 159,173,489.14 | 214,038,775.83 |

3. **งบกระแสเงินสด**หน่วย : บาท

|  |  |  |
| --- | --- | --- |
| **รายการ** | **ปี 2555** | **ปี 2556** |
| รวมเงินสดรับ | 586,346,163.98 | 1,794,980,931.66 |
| รวมเงินสดจ่าย | 517,312,116.71 | 5,387,277.90 |
| เงินสดและรายการเทียบเท่าเงินสดคงเหลือ ณ วันปลายงวด | **5,278,343,595.55** | **7,067,778,675.13** |

**มติ. ครม. :** รับทราบรายงานดังกล่าวตามที่ กษ. เสนอ และให้ สนช. ทราบต่อไป ทั้งนี้ ให้ กษ. เร่งรัดดำเนินการเพื่อนำเสนอรายงานของผู้สอบบัญชีและงบการเงินกองทุนสงเคราะห์เกษตรกรสำหรับปีสิ้นสุดวันที่ 30 ก.ย. 2557 และ 30 ก.ย. 2558 ต่อ ครม. โดยเร็ว | **หน่วยงานที่รับผิดชอบ** : กษ. (กองบริหารงานกองทุนสงเคราะห์เกษตรกร)**ประโยชน์ที่ได้รับ :** เพื่อเป็นการปฏิบัติตามพระราชบัญญัติกองทุนสงเคราะห์เกษตรกร พ.ศ. 2554 มาตรา 24 วรรค 2**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** การแต่งตั้งข้าราชการพลเรือนสามัญประเภทวิชาการระดับทรงคุณวุฒิ (กระทรวงเกษตรและสหกรณ์) (นายสัญชัย เกตุวรชัย)**สารัตถะ :** กษ. เสนอ ครม. พิจารณาอนุมัติแต่งตั้ง **นายสัญชัย เกตุวรชัย** ข้าราชการพลเรือนสามัญ ตำแหน่ง ผู้ตรวจราชการกระทรวง สำนักงานปลัดกระทรวง ให้ดำรงตำแหน่ง ผู้ทรงคุณวุฒิด้านวิศวกรรมโยธา (ด้านวางแผนและโครงการ) (วิศวกรโยธาทรงคุณวุฒิ) กรมชลประทาน ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป และรองนายกรัฐมนตรี (นายสมคิด จาตุศรีพิทักษ์) ได้ให้ความเห็นชอบด้วยแล้วโดยมีรายละเอียดสรุปได้ ดังนี้กษ. ได้เสนอ ขอแต่งตั้งข้าราชการฯ ซึ่ง ก.พ. ได้พิจารณาคุณสมบัติและประเมินผลงานของข้าราชการดังกล่าวแล้วเห็นว่า เป็นผู้มีคุณสมบัติและผลงานที่แสดงถึงความรู้ ความสามารถ และความเชี่ยวชาญเหมาะสมกับตำแหน่งที่จะแต่งตั้งผู้บังคับบัญชาจึงอาจดำเนินการแต่งตั้งให้ดำรงตำแหน่งตามที่ขอให้พิจารณาประเมินได้ โดยให้มีผลไม่ก่อนวันที่ 7 เม.ย. 2559 ซึ่งเป็นวันที่สำนักงาน ก.พ. ได้รับคำขอประเมินพร้อมเอกสารประกอบการขอประเมินครบถ้วนสมบูรณ์**มติ ครม. :** อนุมัติตามที่ กษ. เสนอ | **หน่วยงานที่รับผิดชอบ** : กษ. (กกจ.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ ๒4/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ขออนุมัติหลักการในการสนับสนุนค่าใช้จ่ายในการประเมินสมรรถนะบุคคลตามมาตรฐานอาชีพให้กับผู้เข้ารับการประเมินสมรรถนะบุคคลตามมาตรฐานอาชีพภายใต้โครงการสร้างโอกาสในการพัฒนาสมรรถนะของผู้ประกอบอาชีพ**สารัตถะ :** สคช. เสนอ ครม. พิจารณา ดังนี้ 1. ขออนุมัติหลักการในการสนับสนุนงบประมาณรายจ่ายสำหรับเป็นค่าใช้จ่ายในการประเมินสมรรถนะบุคคลตามมาตรฐานอาชีพ ให้กับผู้เข้ารับการประเมินสมรรถนะใน 53 สาขาวิชาชีพ ได้มีโอกาสเข้าสู่ระบบคุณวุฒิวิชาชีพเพื่อสร้างรายได้และความก้าวหน้าในอาชีพ ในระยะ 5 ปีแรก ตั้งแต่ปีงบประมาณ พ.ศ. 2559 – 2563 ประมาณ 310,000 คน ภายใต้โครงการสร้างโอกาสในการพัฒนาสมรรถนะของผู้ประกอบอาชีพโดย สคช. ใช้เงินสะสมเหลือจ่ายสนับสนุนค่าใช้จ่ายดังกล่าวให้กับผู้เข้ารับการประเมินในปีงบประมาณ พ.ศ. 2559 จำนวน 15,000 คน 37,500,000 บาท ตามความเห็นของสำนักงบประมาณ (สงป.) 2. ขออนุมัติวงเงินงบประมาณรายจ่ายสำหรับเป็นค่าใช้จ่ายในการประเมินสมรรถนะบุคคลตามมาตรฐานอาชีพ จำนวน 2,500 บาทต่อ 1 คน ต่อ 1 อาชีพ ต่อ 1 ระดับชั้น สำหรับผู้เข้ารับการประเมินสมรรถนะบุคคลตามมาตรฐานอาชีพโดยเฉพาะในกลุ่มนักศึกษาจบใหม่ และบุคลากรในอาชีพที่มีรายได้น้อย ตั้งแต่ปีงบประมาณ พ.ศ. 2560 – 2563 ประมาณ 295,000 คน เป็นวงเงินทั้งสิ้น 737,500,000 บาทโดยมีรายละเอียดสรุปได้ ดังนี้สคช. รายงานว่า1. สคช. เป็นองค์การมหาชนภายใต้การกำกับดูแลของนายกรัฐมนตรี มีหน้าที่พัฒนาระบบคุณวุฒิวิชาชีพให้สอดคล้องกับทิศทางความต้องการทางเศรษฐกิจ ตอบสนองต่อยุทธศาสตร์การพัฒนาประเทศ สนับสนุนให้คนในอาชีพจัดทำมาตรฐานอาชีพและให้การรับรององค์กรที่มีหน้าที่รับรองสมรรถนะของบุคคลตามมาตรฐานอาชีพเพื่อประเมินสมรรถนะบุคคลในการให้การรับรองคุณวุฒิวิชาชีพและมาตรฐานอาชีพ เป็นศูนย์กลางข้อมูลเกี่ยวกับระบบคุณวุฒิวิชาชีพและมาตรฐานอาชีพ พัฒนาศักยภาพและสร้างโอกาสให้กับผู้ประกอบอาชีพของไทยให้เป็นที่ยอมรับในระดับสากล พัฒนาบุคลากรในอาชีพให้มีสมรรถนะตรงตามความต้องการของผู้ประกอบการและมีใบรับรองคุณวุฒิวิชาชีพเพื่อยืนยันสมรรถนะของบุคลากรในอาชีพ อันเป็นการสร้างโอกาสให้กับประเทศไทยในการแข่งขันกับประเทศต่างๆ2. เพื่อให้สอดรับกับนโยบายส่งเสริมการลงทุนในเขตเศรษฐกิจพิเศษในรูปแบบ Super Cluster และยุทธศาสตร์ชาติ 20 ปี สคช. จึงได้สร้างความร่วมมือกับสถาบันการศึกษา สมาคม/สมาพันธ์ และองค์กรภาคเอกชนต่างๆ โดยการให้การรับรองเพื่อให้มีองค์กรที่มีหน้าที่รับรองสมรรถนะของบุคคลตามมาตรฐานอาชีพกระจายทั่วประเทศ ทำหน้าที่รับสมัครและจัดให้มีการประเมินสมรรถนะบุคคลตามมาตรฐานอาชีพในแต่ละสาขาวิชาชีพ เพื่อให้มาตรฐานอาชีพที่ได้จัดทำขึ้นถูกนำไปใช้ให้เกิดประโยชน์ในการสร้างความก้าวหน้าในสายอาชีพและการนำไปสู่การเทียบโอนคุณวุฒิการศึกษา โดยการให้ประกาศนียบัตรคุณวุฒิวิชาชีพและหนังสือรับรองมาตรฐานอาชีพแก่ผู้ประกอบอาชีพที่ผ่านการประเมินสมรรถนะ3. **ในการประเมินสมรรถนะบุคคลแต่ละครั้ง จะมีค่าธรรมเนียมในการประเมินสมรรถนะบุคคลตามมาตรฐานอาชีพประมาณ 2,500 บาท ต่อคนต่ออาชีพสำหรับการทดสอบภาคทฤษฎีและปฏิบัติ** [ประกอบด้วย ค่าเจ้าหน้าที่สอบอย่างน้อย 3 คน ค่ากรรมการสอบ ค่าเจ้าหน้าที่ประจำองค์กรที่มีหน้าที่รับรองอย่างน้อย 1 คน ค่าวัสดุที่ใช้สำหรับประเมิน ค่าสาธารณูปโภค และค่าสถานที่ทำการประเมิน (แต่ละอาชีพจะมีค่าธรรมเนียมในการทดสอบแตกต่างกัน ขึ้นอยู่กับกระบวนการประเมินแต่ละอาชีพ)] แต่เนื่องด้วยระบบคุณวุฒิวิชาชีพเป็นเรื่องใหม่ในสังคมไทย และขณะนี้เป็นระยะเริ่มต้นในการผลักดันให้เกิดระบบคุณวุฒิวิชาชีพขึ้นในประเทศไทย ผู้ประกอบการและผู้ประกอบอาชีพยังไม่เห็นความสำคัญ จึงยังไม่มีความต้องการในการเสียค่าใช้จ่ายเพื่อเข้ารับการประเมินสมรรถนะ ประกอบกับกลุ่มนักเรียนนักศึกษาจบใหม่ยังไม่มีรายได้ ทำให้ขาดโอกาสในการสมัครเข้ารับการประเมินสมรรถนะเพื่อได้รับใบรับรองคุณวุฒิวิชาชีพ **สคช. จึงได้จัดทำโครงการสร้างโอกาสในการพัฒนาสมรรถนะของผู้ประกอบอาชีพ เพื่อสนับสนุนค่าธรรมเนียมในการประเมินสมรรถนะฯ ให้กับผู้ประกอบอาชีพและนักเรียนนักศึกษาที่สมัครเข้ารับการประเมินสมรรถนะกับองค์กรรับรองฯ** โดยการจัดสรรงบประมาณค่าใช้จ่ายในการเข้ารับการประเมินและการรับรองสมรรถนะบุคคลตามมาตรฐานอาชีพให้กับองค์กรรับรองฯ เฉลี่ยประมาณ 2,500 บาท โดยมีแนวทางในการสนับสนุนให้ 1 คน ต่อ 1 อาชีพ 1 ระดับชั้น **เพื่อเร่งผลักดันให้เกิดระบบคุณวุฒิวิชาชีพขึ้นในประเทศไทยรองรับการแข่งขันกับนานาประเทศเมื่อเข้าสู่ AEC** ทั้งนี้ จากการศึกษาพบว่าประเทศออสเตรเลีย นิวซีแลนด์ ฮ่องกง จะมีการสนับสนุนค่าใช้จ่ายในการประเมินสมรรถนะของบุคคล 5 – 10 ปี ในขณะที่ประเทศไทยยังไม่มีนโยบายส่งเสริมและสนับสนุนระบบคุณวุฒิวิชาชีพอย่างจริงจัง สคช. จึงมีแผนในการผลักดันให้บุคลากรในอาชีพภายใต้กลุ่มอุตสาหกรรมศักยภาพตามนโยบายพัฒนาเศรษฐกิจของรัฐบาลมีโอกาสได้รับใบรับรองคุณวุฒิวิชาชีพ ครอบคลุมทั้ง 53 สาขาวิชาชีพในระยะ 5 ปีแรก (พ.ศ. 2559 - 2563) เพื่อสร้างความได้เปรียบในการแลกเปลี่ยนแรงงานเสรี4. สคช. ได้ร่วมมือกับสำนักงานเลขาธิการสภาการศึกษาแห่งประเทศไทยในการเทียบเคียงกรอบคุณวุฒิวิชาชีพกับกรอบคุณวุฒิแห่งชาติ (NQF) และได้ร่วมพัฒนากรอบคุณวุฒิเทียบเคียงอาเซียน (AQRF) กับอีก 9 ประเทศในอาเซียน อีกทั้งยังร่วมกับกลุ่มวิชาชีพต่างๆ สนับสนุนการจัดทำมาตรฐานอาชีพและคุณวุฒิวิชาชีพ ตั้งแต่ปีงบประมาณ พ.ศ. 2556 โดยมีเป้าหมายในการสนับสนุนให้มีการจัดทำมาตรฐานอาชีพและคุณวุฒิวิชาชีพเพื่อรับรองสมรรถนะของบุคลากรในอาชีพทั้งสิ้น 72 สาขาวิชาชีพ ขณะนี้ดำเนินการไปแล้ว 46 สาขาวิชาชีพ 500 กว่าอาชีพ (ไม่รวมอาชีพที่มีสภาวิชาชีพ) โดยให้ความสำคัญกับสาขาวิชาชีพที่มีความจำเป็นเร่งด่วนในการพัฒนาเศรษฐกิจและสังคมของประเทศ และเป็นที่ต้องการของกลุ่มผู้ประกอบการ และมีแผนจะทำจนครบทั้งสิ้น 72 สาขาวิชาชีพในปี 2559 – 2562 รวมทั้งได้ให้การรับรององค์กรที่มีหน้าที่รับรองสมรรถนะของบุคคลตามมาตรฐานอาชีพกระจายทั่วประเทศ โดยตั้งแต่ปีงบประมาณ พ.ศ. 2558 ถึงปัจจุบัน สคช. ร่วมกับองค์กรรับรองฯ จัดให้มีการประเมินสมรรถนะแล้ว 14,980 คน ใน 16 สาขาวิชาชีพ ได้แก่เทคโนโลยีสารสนเทศและการสื่อสาร และดิจิตอลคอนเทนต์ โลจิสติกส์ โรงแรมและการท่องเที่ยว แมคคาทรอนิกส์ เป็นต้น5. สคช. ได้ร่วมลงนามบันทึกข้อตกลงความร่วมมือระหว่างภาครัฐ ภาคเอกชน และภาคประชาสังคม เพื่อการยกระดับคุณภาพวิชาชีพอาชีวศึกษา (Competitive Workforce) ระหว่างกระทรวงศึกษาธิการ กระทรวงแรงงาน กระทรวงอุตสาหกรรม ร่วมกับภาคเอกชน (คณะกรรมการสานประชารัฐ ชุดที่ 4) โดยได้ร่วมเป็นหัวหน้าคณะทำงาน “Standard and Certification” ภายใต้คณะกรรมการสานพลังประชารัฐ ชุดที่ 4 ด้านการยกระดับคุณภาพวิชาชีพ (Competitive Workforce) โดยการยกระดับคุณภาพวิชาชีพโดยเฉพาะในระดับอาชีวศึกษาซึ่งเป็นกำลังสำคัญของประเทศ ดังนั้น การเตรียมความพร้อมและการพัฒนากำลังคนของภาคอุตสาหกรรม บริการและภาคการเกษตร และภาคการศึกษา เป็นนโยบายสำคัญของชาติที่ต้องเร่งดำเนินการเพื่อรองรับนโยบายส่งเสริมการลงทุนในเขตเศรษฐกิจพิเศษในรูปแบบ Super Cluster ทั้งนี้ สคช. ได้จัดทำกรอบแผนพัฒนาคุณวุฒิวิชาชีพ 10 ปี (2559 - 2569) (รายละเอียดตามเอกสารประกอบของ สคช.) ดำเนินการพัฒนาและขับเคลื่อนระบบคุณวุฒิวิชาชีพและมาตรฐานอาชีพอย่างเป็นระบบ เป็นไปตามเป้าหมาย นำไปสู่การยกระดับขีดความสามารถในการแข่งขันของประเทศสอดคล้องกับทิศทางการส่งเสริมและพัฒนาอุตสาหกรรม Super Cluster ทั้งในส่วนของ First S Curve และ New S Curve สามารถรองรับการสร้างความก้าวหน้าให้กับประเทศภายใต้ระบบเศรษฐกิจดิจิทัลได้อย่างมีประสิทธิภาพ6. สคช. มีเป้าหมายในการสนับสนุนค่าใช้จ่ายในการประเมินสมรรถนะบุคคลตามมาตรฐานอาชีพ โดยเฉพาะในกลุ่มนักศึกษาจบใหม่ และบุคลากรในอาชีพที่มีรายได้น้อย จำนวน 2,500 บาทต่อ 1 คน ต่อ 1 อาชีพ ต่อ 1 ระดับชั้น ให้กับผู้เข้ารับการประเมินสมรถนะได้มีโอกาสเข้าสู่ระบบคุณวุฒิวิชาชีพในระยะ 5 ปีแรก ตั้งแต่**ปีงบประมาณ พ.ศ. 2559 – 2563 ประมาณ 310,000 คน ใน 53 สาขาวิชาชีพ เป็นวงเงินทั้งสิ้น 775,000,000 บาท** ภายใต้โครงการสร้างโอกาสในการพัฒนาสมรรถนะของผู้ประกอบอาชีพโดยจะขอรับการจัดสรรงบประมาณรายจ่ายประจำปีงบประมาณ ตามเป้าหมายการดำเนินงาน ดังนี้6.1 **ปีงบประมาณ พ.ศ. 2559 ใช้เงินสะสมเหลือจ่ายของ สคช**. สนับสนุนค่าใช้จ่ายดังกล่าวให้กับผู้เข้ารับการประเมิน 26 สาขาวิชาชีพ จำนวน 15,000 คน 37,500,000 บาท สำหรับดำเนินการระหว่างเดือนเมษายน – กันยายน พ.ศ. 2559 ตามความเห็นของ สงป.6.2 **ปีงบประมาณ พ.ศ. 2560 – 2563 สนับสนุนค่าใช้จ่ายดังกล่าวให้กับผู้เข้ารับการประเมิน ประมาณ 295,000 คน เป็นวงเงินทั้งสิ้น 737,500,000 บาท** ดังนี้ 6.2.1 งบประมาณรายจ่ายประจำปีงบประมาณ พ.ศ. 2560 สำหรับสนับสนุนค่าใช้จ่ายในการประเมินฯ 39 สาขาวิชาชีพ จำนวน 30,000 คน (สาขาวิชาชีพใน First S Curve Industry จำนวน 11,800 คน สาขาวิชาชีพใน New S Curve Industry จำนวน 14,800 คน และสาขาวิชาชีพใน Cluster อื่น จำนวน 3,400 คน) วงเงิน 75,000,000 บาท 6.2.2 งบประมาณรายจ่ายประจำปีงบประมาณ พ.ศ. 2561 สำหรับสนับสนุนค่าใช้จ่ายในการประเมินฯ 53 สาขาวิชาชีพ จำนวน 55,000 คน (สาขาวิชาชีพใน First S Curve Industry จำนวน 21,100 คน สาขาวิชาชีพใน New S Curve Industry จำนวน 25,900 คน และสาขาวิชาชีพใน Cluster อื่น จำนวน 8,000 คน) วงเงิน 137,500,000 บาท 6.2.3 งบประมาณรายจ่ายประจำปีงบประมาณ พ.ศ. 2562 สำหรับสนับสนุนค่าใช้จ่ายในการประเมินฯ 53 สาขาวิชาชีพ จำนวน 90,000 คน (สาขาวิชาชีพใน First S Curve Industry จำนวน 33,400 คน สาขาวิชาชีพใน New S Curve Industry จำนวน 42,800 คน และสาขาวิชาชีพใน Cluster อื่น จำนวน 13,800 คน) วงเงิน 225,000,000 บาท 6.3.4 งบประมาณรายจ่ายประจำปีงบประมาณ พ.ศ. 2563 สำหรับสนับสนุนค่าใช้จ่ายในการประเมินฯ 53 สาขาวิชาชีพ จำนวน 120,000 คน (สาขาวิชาชีพใน First S Curve Industry จำนวน 46,000 คน สาขาวิชาชีพใน New S Curve Industry จำนวน 54,500 คน และสาขาวิชาชีพใน Cluster อื่น จำนวน 19,500 คน) วงเงิน 300,000,000 บาท7. สงป.เห็นว่า สคช. ควรนำเรื่องดังกล่าวเสนอคณะรัฐมนตรีเพื่อพิจารณาอนุมัติในหลักการโครงการตามแผนพัฒนาคุณวุฒิวิชาชีพดังกล่าวก่อนดำเนินการ สำหรับโครงการที่จะเริ่มดำเนินการในปีงบประมาณ พ.ศ. 2559 หากมีความจำเป็นก็ให้ใช้จ่ายจากเงินสะสมคงเหลือของหน่วยงานมาดำเนินงานก่อนสำหรับค่าใช้จ่ายโครงการตามแผนการดำเนินงานในปีงบประมาณ พ.ศ. 2560 – 2563 ให้เสนอขอรับการจัดสรรงบประมาณรายจ่ายประจำปีตามความจำเป็นและเหมาะสมต่อไป ทั้งนี้ ได้รับความเห็นชอบจากนายกรัฐมนตรีแล้ว8.จำนวนกำลังคนที่ได้รับการสนับสนุนในการประเมินสมรรถนะบุคคลตามมาตรฐานอาชีพ ทั้งในส่วนของกำลังคนในกลุ่มอุตสาหกรรม First S Curve New S Curve และ Cluster อื่นๆ จะนำไปสู่การพัฒนากำลังคนที่มีขีดความสามารถในการแข่งขัน (Competitive Workforce) โดยจำนวนกำลังคนที่มีขีดความสามารถที่เพิ่มขึ้นจะมีนัยสำคัญอย่างยิ่งต่อความได้เปรียบในการแข่งขัน (Competitive Advantage) และการเพิ่มผลิตภาพ (Productivity) ในแต่ละกลุ่มอุตสาหกรรม ผลรวมของความได้เปรียบในการแข่งขันของแต่ละกลุ่มอุตสาหกรรมจะนำไปสู่การสร้างความได้เปรียบในการแข่งขันในระดับประเทศ (Competitive Advantage of the Nation) ซึ่งจะช่วยให้ประเทศไทยสามารถเดินหน้าสู่การเป็นประเทศรายได้สูง มีการกระจายรายได้อย่างเป็นธรรมและประชาชนมีคุณภาพชีวิตที่ดี ได้อย่างมีประสิทธิภาพและประสิทธิผล ตามเป้าหมายเชิงยุทธศาสตร์ที่กำหนดไว้ในยุทธศาสตร์ชาติ 20 ปี (พ.ศ.2560 - 2579)**มติ ครม. :** อนุมัติตามที่ สคช. เสนอ | **หน่วยงานที่รับผิดชอบ** : สคช./กษ. (กกจ.)**ประโยชน์ที่ได้รับ :** เพื่อเป็นประโยชน์ในการสร้างความก้าวหน้าในสายอาชีพและนำไปสู่การเทียบโอนคุณวุฒิการศึกษาเพื่อสร้างความได้เปรียบในการแลกเปลี่ยนแรงงานเสรีรองรับการแข่งขันกับนานาประเทศเมื่อเข้าสู่ประชาคมเศรษฐกิจอาเซียน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** มาตรการช่วยเหลือเกษตรกรและรักษาเสถียรภาพราคาข้าว ปีการผลิต 2559/60 ด้านการตลาด**สารัตถะ :** พณ. เสนอ ครม. พิจารณาอนุมัติวงเงินงบประมาณที่ใช้ดำเนินโครงการมาตรการช่วยเหลือเกษตรกรและรักษาเสถียรภาพราคาข้าว ปีการผลิต 2559/60 จำนวน 4 โครงการ วงเงินรวมทั้งสิ้น 6,764.47 ล้านบาทโดยมีรายละเอียดสรุปได้ ดังนี้1. มติคณะกรรมการนโยบายและบริหารจัดการข้าว (นบข.) เมื่อวันที่ 24 ก.พ. 2559 เห็นชอบมาตรการช่วยเหลือเกษตรกรและรักษาเสถียรภาพราคาข้าว ปีการผลิต 2559/60 ด้านการตลาด จำนวน 4 โครงการ ตามที่ พณ. และธนาคารเพื่อการเกษตรและสหกรณ์การเกษตร (ธ.ก.ส.) เสนอ วงเงินงบประมาณที่ใช้ในการดำเนินโครงการฯรวมทั้งสิ้น 6,764.47 ล้านบาท2. พณ. ในฐานะฝ่ายเลขานุการ นบข. ได้ประสานรายละเอียดมาตรการช่วยเหลือเกษตรกรและรักษาเสถียรภาพราคาข้าว ปีการผลิต 2559/60 ซึ่งอยู่ในความรับผิดชอบของ ธ.ก.ส. 3 โครงการ และ กรมการค้าภายใน 1 โครงการ รวม 4 โครงการ ดังนี้1. **โครงการธนาคารเพื่อการเกษตรและสหกรณ์การเกษตร จำนวน 3 โครงการ วงเงินงบประมาณทั้งสิ้น 5,824.47 ล้านบาท** โดยให้ ธ.ก.ส. ขอรับการจัดสรรงบประมาณรายจ่ายประจำปี ตามความจำเป็นและเหมาะสมต่อไป ดังนี้1.1 โครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร (1) เป้าหมาย สนับสนุนสินเชื่อแก่ “สถาบันเกษตรกร” ซึ่งประกอบด้วย สหกรณ์ กลุ่มเกษตรกร วิสาหกิจชุมชน และศูนย์ข้าวชุมชน เพื่อรวบรวมข้าวเปลือกเพื่อจำหน่าย และ/หรือ เพื่อการแปรรูปประมาร 2.5 ล้านตัน รวมเป็นวงเงินสินเชื่อทั้งสิ้น 12,500 ล้านบาท (2) **อัตราดอกเบี้ยและวงเงินชดเชย** 1) อัตราดอกเบี้ย MLR - 1 (ปัจจุบัน MLR ร้อยละ 5 ต่อปี) โดยให้สถาบันเกษตรกร **รับภาระดอกเบี้ยร้อยละ 1 ต่อปี** และรัฐบาลรับภาระดอกเบี้ย ในอัตราไม่เกินร้อยละ 3 ต่อปี ระยะเวลาไม่เกิน 12 เดือน 2) **วงเงินงบประมาณ 406.25 ล้านบาท** จำแนกเป็น วงเงินชดเชยดอกเบี้ย 375 ล้านบาท ค่าเบี้ยประกันภัยและค่าบริหารจัดการโครงการ 31.25 ล้านบาท 3) **ระยะเวลาโครงการ** 1 ต.ค. 2559 – 30 ก.ย. 2560 4) **หน่วยงานรับผิดชอบ** กรมส่งเสริมสหกรณ์ กรมตรวจบัญชีสหกรณ์ และ ธ.ก.ส.1.2 **โครงการสินเชื่อเกษตรกรเพื่อชะลอการขายข้าวเปลือก**(1) **เป้าหมาย** ให้สินเชื่อแก่เกษตรกรเพื่อชะลอการจำหน่ายผลผลิตข้าวเปลือกหอมมะลิและข้าวเปลือกเหนียวในพื้นที่ภาคเหนือ และภาคตะวันออกเฉียงเหนือ เป้าหมายจำนวน 2 ล้านตันข้าวเปลือก (2) **วงเงินสินเชื่อ**กำหนดวงเงินสินเชื่อต่อตันข้าวเปลือกที่ความชื้นไม่เกินร้อยละ 15 สิ่งเจือปนไม่เกินร้อยละ 2 โดยกำหนดวงเงินสินเชื่อร้อยละ 90 ของราคาตลาด (3) **ค่าฝากเก็บและค่าขนส่ง** ให้ค่าเก็บรักษาตันละ 1,500 บาท และค่าขนส่งข้าวออกจากยุ้งฉากไม่เกินตันละ 300 บาท กรณีมีการระบายข้าวยุ้งฉากเกษตรกร (4) **วงเงินงบประมาณ รวมจำนวนเงิน 3,978.22 ล้านบาท** 1) เงินชดเชยต้นทุนเงิน ธ.ก.ส. รวมจำนวนเงิน 440.88 ล้านบาท ประกอบด้วย - ชดเชยดอกเบี้ยแทนผู้กู้ในอัตรา FDR + 1 **จำนวนเงิน 367,46 ล้านบาท** - ชดเชยต้นทุนเงินที่นำไปจ่ายค่าเช่าและค่าเก็บรักษาข้าวเปลือกในยุ้งฉางผู้กู้ในอัตรา FDR + 1 จำนวน 66.75 ล้านบาท - ชดเชยต้นทุนเงินที่นำไปจ่ายค่าใช้จ่ายในการระบายข้าวเปลือกจากยุ้งฉากผู้กู้ถึงจุดส่งมอบในอัตรา FDR + 1 จำนวนเงิน 6.67 ล้านบาท 2) ค่าบริหารสินเชื่อ ธ.ก.ส. ในอัตราร้อยละ 2.00 ระยะเวลา 6 เดือน จำนวนเงิน 237.34 ล้านบาท 3) ค่าเช่าและค่าเก็บรักษาข้าวเปลือกในยุ้งฉาง วงเงิน 3,000 ล้านบาท 4) ค่าใช้จ่ายในการส่งมอบข้าวเปลือกจากยุ้งฉางถึงจุดส่งมอบ (คาดว่าจะดำเนินการ 1 ล้านตัน) ในอัตราตันละไม่เกิน 300 บาท จำนวนเงิน 300 ล้านบาท (5) **ระยะเวลาการเข้าร่วมโครงการ และการรับชำระคืนเงินกู้** 1) ระยะเวลาจัดทำสัญญาเงินกู้ ตั้งแต่วันที่ 1 พ.ย. 2559 ถึงวันที่ 28 ก.พ. 2560 2) กำหนดระยะเวลาชำระคืนเงินกู้ให้เสร็จสิ้นไม่เกิน 5 เดือน นับถัดจากเดือนที่รับเงินกู้ 3) ระยะเวลาโครงการ ตั้งแต่วันที่ 1 พ.ย. 2559 ถึงวันที่ 30 ธ.ค. 2560 (6) **จำนวนเงินกู้ของผู้กู้แต่ละราย** 1) เกษตรกรรายคนกำหนดวงเงินกู้สูงสุดรายละไม่เกิน 300,000 บาท ขึ้นอยู่กับปริมาณข้าวเปลือก ชนิด และคุณภาพข้าวเปลือกที่นำมาเป็นหลักประกัน 2) สหกรณ์การเกษตรกำหนดวงเงินกู้สูงสุดไม่เกินสหกรณ์ละ 300 ล้านบาท ขึ้นอยู่กับปริมาณข้างเปลือก ชนิด และคุณภาพข้าวเปลือกที่นำมาเป็นหลักประกัน (7) **การระบายข้าวเปลือก** ธ.ก.ส. พิจารณากำหนดหลักเกณฑ์และเงื่อนไขตลอดจนอนุมัติการขายข้าวเปลือกตามโครงการที่ครบกำหนด กรณีเกิดภาระส่วนต่างระหว่างราคาที่โครงการกำหนดในการให้สินเชื่อกับราคาข้าวเปลือกที่ขายได้ ธ.ก.ส. จะขอให้คณะกรรมการนโยบายและบริหารจัดการข้าวพิจารณากำหนดมาตรการชดเชยค่าใช้จ่ายกรณีเกิดภาระขาดทุนจากโครงการ (8) **หน่วยงานรับผิดชอบ** ธ.ก.ส.1.3 **โครงการลดดอกเบี้ยเงินกู้ให้เกษตรผู้ปลูกข้าว**(1) **เป้าหมาย** เกษตรกรผู้ปลูกข้าวนาปี ปีการผลิต 2559/60 จำนวนเกษตรกรประมาณ1.2 ล้านราย(2) **อัตราดอกเบี้ยและวงเงินกู้** ลดอัตราดอกเบี้ยเงินกู้ในอัตราร้อยละ 3 ต่อปีจากต้นเงินกู้รายละไม่เกิน 80,000 บาท เป็นระยะเวลาไม่เกิน 6 เดือน(3) **ระยะเวลาการกู้เงิน** ต้องเป็นสัญญากู้เงินตั้งแต่วันที่ 1 ม.ค. – 31 ธ.ค. 2559 ยกเว้นภาคใต้กู้เงินได้ถึง 31 มี.ค. 2560(4) **วงเงินงบประมาณ 1,440 ล้านบาท**(5) **หน่วยงานรับผิดชอบ** ธ.ก.ส. 2. **โครงการกระทรวงพาณิชย์ 1 โครงการ งบประมาณทั้งสิ้น 940 ล้านบาท จากงบกลาง รายการเงินสำรองจ่ายเพื่อกรณีฉุกเฉินหรือจำเป็น ปีงบประมาณ 2560****โครงการชดเชยดอกเบี้ยให้ผู้ประกอบการค้าข้าวในการเก็บสต็อก**(1)เป้าหมายเพื่อเพิ่มสภาพคล่องให้ผู้ประกอบการค้าข้าวที่เข้าร่วมโครงการเก็บสต็อก**ในรูปข้าวเปลือกและข้าวสาร** เพื่อดูดซับผลผลิตในกรอบปริมาณ 8 ล้านตัน เป็นระยะเวลา 2 – 6 เดือน โดยพิจารณาจากวงเงินกู้ในการเก็บสต็อกของผู้ประกอบการในปีที่ผ่านมา ซึ่งมีผลผลิตใกล้เคียงกัน(2) วิธีการ รัฐบาลชดเชยดอกเบี้ยให้กับผู้ประกอบการค้าข้าวที่จะเข้าร่วมโครงการฯ ผ่านธนาคารพาณิชย์หรือธนาคารของรัฐ ที่ผู้ประกอบการค้าข้าวเป็นลูกค้าอยู่ ตามมูลค่าข้าวเปลือกที่ผู้เข้าร่วมโครงการฯ เก็บสต็อกไว้ ในอัตราร้อยละ 3 ต่อปี ตามระยะเวลาที่เก็บสต็อกไว้ 60 – 180 วัน นับแต่วันที่รับซื้อ (เบิกจ่ายเงินหรือออกตั๋วสัญญาใช้เงิน)(3) **ระยะเวลาดำเนินการ**1) ระยะเวลารับสมัคร และกลั่นกรองวงเงินสินเชื่อของธนาคาร 15 ส.ค. – 15 ก.ย. 2559 (ภาคใต้ 15 ต.ค. – 15 ต.ค. – 15 ธ.ค. 2559)2) ระยะเวลาการรับซื้อข้าวจากเกษตรกรเพื่อเก็บสต็อก 1 ต.ค. 2559 – 30 ก.ย. 2560 จำแนกเป็น ฤดูกาลผลิตนาปี 1 ต.ค. 2559 – 31 มี.ค. 2560 (ภาคใต้ 1 ม.ค. – 30 มิ.ย. 2560) ฤดูกาลผลิตนาปรัง1 เม.ย. – 30 ก.ย. 2560 (ภาคใต้ 1 ก.ค. – 31 ธ.ค. 2560)3) ระยะเวลากาเก็บสต็อกข้าว 1 ต.ค. 2559 – 30 เม.ย. 2561 (นาปี 1 ต.ค. 2559 – 31 ต.ค. 2560, นาปรัง 1 เม.ย. 2560 – 30 เม.ย. 2561)4) ระยะเวลาโครงการ 1 ก.ค. 2559 – 31 ต.ค. 2561(4) **วงเงินงบประมาณ 940 ล้านบาท แยกเป็น ค่าชดเชยดอกเบี้ย 937.50 ล้านบาท** และค่าใช้จ่ายการดำเนินการ 2.50 ล้านบาท จากงบกลางรายการสำรองจ่ายเพื่อกรณีฉุกเฉินหรือจำเป็น(5) **หน่วยงานรับผิดชอบ** กรมการค้าภายใน**มติ. ครม. :** อนุมัติวงเงินงบประมาณที่ใช้ดำเนินโครงการตามมาตรการช่วยเหลือเกษตรกรและรักษาเสถียรภาพราคาข้าวปีการผลิต 2559/60 ด้านการตลาด จำนวน 4 โครงการ ดังนี้1. โครงการที่ดำเนินการโดยธนาคารเพื่อการเกษตรและสหกรณ์การเกษตร (ธ.ก.ส.) จำนวน 3 โครงการ ประกอบด้วย (1) โครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร (2) โครงการสินเชื่อชะลอการขายข้าวเปลือก และ (3) โครงการลดดอกเบี้ยเงินกู้ให้เกษตรกรผู้ปลูกข้าว โดยให้ ธ.ก.ส. ขอรับการจัดสรรงบประมาณรายจ่ายประจำปีตามความจำเป็นและเหมาะสมต่อไป2. โครงการที่ดำเนินการโดยกระทรวงพาณิชย์ จำนวน 1 โครงการ (โครงการชดเชยดอกเบี้ยให้ผู้ประกอบการค้าข้าวในการเก็บสต็อก) | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อให้โครงการชดเชยดอกเบี้ยให้ผู้ประกอบการค้าข้าวในการเก็บสต๊อก ปีการผลิต 2559/60 สามารถดำเนินการได้ภายในระยะเวลาที่กำหนดระหว่างวันที่ 1 ก.ค. 2559 – 31 ต.ค. 2561**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ขอรับการสนับสนุนงบประมาณการจัดกิจกรรมโครงการบูรณาการการขุดลอกแหล่งน้ำ**สารัตถะ :** กห. เสนอ ครม. พิจารณาอนุมัติงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงิน 1,370,787,100 บาท (หนึ่งพันสามร้อยเจ็ดสิบล้านเจ็ดแสนแปดหมื่นเจ็ดพันหนึ่งร้อยบาทถ้วน) ให้กองบัญชาการกองทัพไทยและกองทัพบก เพื่อเป็นค่าใช้จ่ายในการดำเนินกิจกรรมโครงการบูรณาการการขุดลอกแหล่งน้ำ ตามนโยบายของรัฐบาลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี วันที่ 9 มิ.ย. 2559โดยมีรายละเอียดสรุปได้ ดังนี้1. มติ ครม. เมื่อวันที่ 16 พ.ค. 2559 เห็นชอบให้ดำเนินการโครงการบูรณาการการขุดลอกแหล่งน้ำ เพื่อเพิ่มประสิทธิภาพการระบายน้ำในฤดูฝนและกักเก็บน้ำไว้ใช้ประโยชน์ในการอุปโภค บริโภค และการเกษตรสำหรับช่วงหน้าฝนได้อย่างมีประสิทธิภาพ และไม่ทำลายระบบนิเวศทางธรรมชาติ โดยได้จัดลำดับความสำคัญเร่งด่วนของโครงการเพื่อให้สามารถเริ่มดำเนินโครงการได้ภายใน 1 เดือน นับจากวันที่มีมติ ครม. โดยให้ ทส. เป็นหน่วยงานหลักร่วมกับ กห. (กองบัญชาการกองทัพไทย และกองทัพบก) กษ. กรมป้องกันและบรรเทาสาธารณภัย มท. ดำเนินโครงการบูรณาการการขุดลอกแหล่งน้ำ โดยให้หน่วยงานผู้ปฏิบัติหารือรายละเอียดโครงการและงบประมาณที่จะดำเนินการกับ สงป. ทั้งนี้ ในการดำเนินการให้เป็นไปตามขั้นตอนกฎหมาย ระเบียบ และมติ ครม. ที่เกี่ยวข้อง รวมทั้งกรณีเปลี่ยนแปลง/ยกเลิกสถานที่ดำเนินการค่าที่ดินหรือสิ่งก่อสร้างภายในเขตพื้นที่จังหวัดเดียวกัน และการเปลี่ยนแปลงรายการงบประมาณรายจ่ายต่างๆ ภายใต้แผนงานเดียวกันให้ดำเนินการตามความเห็นของ สงป. 2. กองบัญชาการกองทัพไทย และกองทัพบกได้ประสานหน่วยงานที่เกี่ยวข้อง เพื่อสำรวจพื้นที่และจัดทำรายละเอียดประมาณการงานดังกล่าว โดยใช้งบประมาณในการดำเนินโครงการบูรณาการการขุดลอกแหล่งน้ำ จำนวน 1,213 รายการ วงเงินทั้งสิ้น 1,382,853,790 บาท ดังนี้2.1 กองบัญชาการกองทัพไทย จำนวน 4 รายการ วงเงิน 205,560,500 บาท 2.2 กองทัพบกจำนวน 1,209 รายการ วงเงิน 1,177,293,290 บาท 3. สงป. ได้กราบนำเรียนนายกรัฐมนตรีเพื่อพิจารณาการขอรับการสนับสนุนงบประมาณดังกล่าวแล้ว มีบัญชาเห็นชอบให้ กห. โดยกองบัญชาการกองทัพไทย และกองทัพบกเบิกจ่ายงบประมาณรายจ่ายเพิ่มเติม ประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 1,213 รายการ วงเงินทั้งสิ้น 1,370,787,100 บาท เพื่อเป็นค่าใช้จ่ายในการดำเนินโครงการบูรณาการการขุดลอกแหล่งน้ำ เพื่อร่วมเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสมหามงคลเสด็จเถลิงถวัลยราชสมบัติครบ 70 ปี วันที่ 9 มิ.ย. 2559 ดังนี้3.1 กองบัญชาการกองทัพไทย จำนวน 4 รายการ เป็นเงิน 205,219,600 บาท3.2 กองทัพบก จำนวน 1,209 รายการ เป็นเงิน 1,165,567,500 บาททั้งนี้ เนื่องจากการขอรับการจัดสรรงบกลาง รายการดังกล่าวให้ถือปฏิบัติเช่นเดียวกับการอนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น สำหรับวงเงินเกิน 10 ล้านบาทให้ กห. เสนอเรื่องต่อรองนายกรัฐมนตรีที่กำกับดูแลให้ความเห็นชอบเพื่อสั่งการให้ นำเสนอความเห็นชอบเพื่อสั่งการให้นำเสนอ ครม. พิจารณาหลักการต่อไป ตามนัยมติ ครม. เมื่อวันที่ 12 พ.ค. 25594. กห. พิจารณาแล้วเห็นว่า การดำเนินโครงการบูรณาการการขุดลอกแหล่งน้ำ ตามข้อ 3 เป็นการดำเนินการตามบัญชานายกรัฐมนตรี ในการเตรียมการป้องกันและแก้ไขปัญหาอุทกภัยที่อาจเกิดขึ้นในช่วงฤดูฝนรวมทั้งยังสามารถกักเก็บน้ำไว้ใช้ประโยชน์ในการอุปโภค บริโภค และการเกษตรสำหรับช่วงปลายฤดูฝน ซึ่ง กห. ได้ประสานการปฏิบัติกับหน่วยงานที่เกี่ยวข้องในการเร่งดำเนินการตามโครงการดังกล่าวแล้ว แต่เนื่องจากงบประมาณรายจ่ายประจำปีงบประมาณ พ.ศ. 2559 ของกองบัญชาการกองทัพไทย และกองทัพบกมีจำนวนจำกัดประกอบกับมีแผนงาน/โครงการรองรับไว้ครบถ้วนแล้ว จึงไม่สามารถปรับแผนการใช้จ่ายงบประมาณมาดำเนินการเพื่อการนี้ได้ ดังนั้น เพื่อให้ กห. โดยกองบัญชาการกองทัพไทยและกองทัพบก มีงบประมาณรองรับการดำเนินการตามวัตถุประสงค์ของโครงการบูรณาการการขุดลอกแหล่งน้ำ จึงเห็นสมควรที่ ครม. จะพิจารณาอนุมัติหลักการใช้จ่ายงบประมาณรายจ่ายประจำปีงบประมาณ พ.ศ. 2559 เพิ่มเติม งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 1,370,787,100 บาท เพื่อเป็นค่าใช้จ่ายในการดำเนินการดังกล่าวต่อไป**มติ. ครม.** : อนุมัติงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงิน 1,370,787,100 บาท ให้กองบัญชาการกองทัพไทยและกองทักบก เพื่อเป็นค่าใช้จ่ายในการดำเนินกิจกรรมโครงการบูรณาการการขุดลอกแหล่งน้ำ ตามนโยบายของรัฐบาลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี วันที่ 9 มิถุนายน 2559 ตามที่ พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหมเสนอ | **หน่วยงานที่รับผิดชอบ** : กห./กษ. (ชป.)**ประโยชน์ที่ได้รับ :** เพื่อเพิ่มประสิทธิภาพการระบายน้ำในฤดูฝนและกักเก็บน้ำไว้ใช้ประโยชน์ในการอุปโภค บริโภค และการเกษตรสำหรับช่วงหน้าฝนได้อย่างมีประสิทธิภาพ และไม่ทำลายระบบนิเวศทางธรรมชาติ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** สรุปผลการประชุมระดับผู้นำว่าด้วยความมั่นคงทางนิวเคลียร์ ครั้งที่ 4**สารัตถะ :** กต. เสนอ ครม. ดังนี้1. รับทราบผลการประชุมระดับผู้นำว่าด้วยความมั่นคงทางนิวเคลียร์ ครั้งที่ 4 และผลการปฏิบัติภารกิจอื่นๆ ของนายกรัฐมนตรีและรัฐมนตรีว่าการกระทรวงการต่างประเทศในช่วงการประชุมดังกล่าว2. มอบหมายส่วนราชการที่มีภารกิจเกี่ยวข้อง ได้แก่ กห. กค. กษ. คค. พน. พณ. มท. วท. สมช. ปปง. สขช. ตช. ดำเนินการในส่วนที่เกี่ยวข้องต่อไป3. มอบหมายให้ส่วนราชการที่เกี่ยวข้องติดตามผลการพิจารณาร่างพระราชบัญญัติพลังงานนิวเคลียร์เพื่อสันติฉบับใหม่ของสภานิติบัญญัติแห่งชาติเพื่อดำเนินการในส่วนที่เกี่ยวข้องต่อไปโดยมีรายละเอียดสรุปได้ ดังนี้1. นายกรัฐมนตรีเข้าร่วมการประชุมระดับผู้นำฯ รวมทั้งกิจกรรมคู่ขนานและภารกิจอื่นๆ ระหว่างวันที่ 30 มี.ค. – 1 เม.ย. 2559 ณ กรุงวอชิงตัน ประเทศสหรัฐอเมริกา โดยมี รมว.กต. และ รมว.วท. เข้าร่วมด้วย ในการนี้ นายกรัฐมนตรีได้ร่วมรับรองแถลงการณ์ประชุมระดับผู้นำฯ และร่างแผนปฏิบัติการ 5 ฉบับ ได้แก่ 1) ร่างแผนปฏิบัติการเพื่อสนับสนุนสหประชาชาติ 2) ร่างแผนปฏิบัติการเพื่อสนับสนุนทบวงการพลังงานปรมาณูระหว่างประเทศ 3) ร่างแผนปฏิบัติการเพื่อสนับสนุนองค์การตำรวจสากล 4) ร่างแผนปฏิบัติการเพื่อสนับสนุนความริเริ่มระดับโลกเพื่อต่อต้านการก่อการร้ายทางนิวเคลียร์ 5) ร่างแผนปฏิบัติการเพื่อสนับสนุนหุ้นส่วนระดับโลกว่าด้วยการต่อต้านการแพร่ขยายอาวุธและวัสดุที่มีอานุภาพทำลายล้างสูง และมีโอกาสเข้าเฝ้าฯ สมเด็จพระราชาธิบดีอับดุลเลาะห์ที่สองแห่งจอร์แดนในช่วงการประชุมดังกล่าว รวมทั้งพบหารือกับภาคเอกชนสหรัฐฯ และตัวแทนชาวไทยที่ทำงานอยู่ในธนาคารโลกและกองทุนการเงินระหว่างประเทศด้วย2. การประชุมดังกล่าวมีวัตถุประสงค์เพื่อหาแนวทางร่วมกันในการเสริมสร้างความมั่นคงทางนิวเคลียร์และต่อต้านการก่อการร้ายที่ใช้อาวุธนิวเคลียร์ท่ามกลางกระแสโลกที่เปลี่ยนแปลงไป โดยครั้งนี้ มีผู้แทนในระดับผู้นำประเทศเข้าร่วม 35 ประเทศ (จาก 52 ประเทศ) สรุปสาระสำคัญได้ ดังนี้1) ประเด็นสำคัญจากการประชุม- เน้นย้ำถึงความสำคัญของการเสริมสร้างความมั่นคงทางนิวเคลียร์ และความร่วมมือเพื่อต่อต้านการก่อการร้ายในภาพรวม สืบเนื่องจากเหตุการณ์ความรุนแรงที่เกิดขึ้นในหลายประเทศในช่วงที่ผ่านมา จึงจำเป็นต้องเสริมสร้างความร่วมมือระหว่างประเทศ โดยเน้นการแลกเปลี่ยนข้อมูลและข่าวกรอง และการร่วมฝึกซ้อมเหตุการณ์จำลองสถานการณ์ก่อการร้ายระดับระหว่างประเทศมากขึ้น- โครงการพัฒนาอาวุธนิวเคลียร์ของเกาหลีเหนือ หลายประเทศให้ความสนใจโดยเฉพาะกรณีการทดลองขีปนาวุธพิสัยไกลและการส่งดาวเทียมเมื่อเดือน ม.ค. และ ก.พ. ที่ผ่านมา และประณามการกระทำของเกาหลีเหนือ โดยเรียกร้องให้ปฏิบัติตามพันธกรณีระหว่างประเทศ2) บทบาทของไทย- แม้ไทยจะไม่ใช่ประเทศที่ครอบครองอาวุธนิวเคลียร์และไม่มีโรงไฟฟ้าพลังงานนิวเคลียร์ แต่ใช้ประโยชน์จากพลังงานนิวเคลียร์ในทางสันติอย่างแพร่หลาย ไทยเป็นศูนย์กลางการค้าและขนส่งที่สำคัญแห่งหนึ่งในภูมิภาค การเข้าร่วมประชุมของนายกรัฐมนตรีจึงเป็นการร่วมแสดงบทบาทที่แข็งขันในการเสริมสร้างความมั่นคงทางนิวเคลียร์ในเวทีระหว่างประเทศ และสร้างความเชื่อมั่นให้กับประชาคมโลก3) ผลลัพธ์ของการประชุม- ที่ประชุมรับรองแถลงการณ์การประชุมระดับผู้นำฯ และแผนปฏิบัติการ 5 ฉบับ เพื่อแสดงเจตนารมณ์ทางการเมืองร่วมกันอย่างเป็นรูปธรรมในการลดภัยคุกคามจากการก่อการร้ายทางนิวเคลียร์ รวมทั้งสร้างเครือข่ายความร่วมมือผ่านองค์การระหว่างประเทศและกรอบความริเริ่มต่างๆ- ไทยได้ร่วมสนับสนุนข้อเสนอความร่วมมือโดยสมัครใจ (Gift Baskets) เพื่อขยายความร่วมมือด้านความมั่นคงทางนิวเคลียร์ในสาขาต่างๆ ตามที่หน่วยงานที่เกี่ยวข้องเสนอ ซึ่งจะช่วยเสริมสร้างศักยภาพของหน่วยงานและพัฒนาระบบการดำเนินงานของไทยให้มีประสิทธิภาพยิ่งขึ้น4) การหารือทวิภาคีและภารกิจอื่นๆ- เมื่อวันที่ 30 มี.ค. 2559 นายกรัฐมนตรีได้กล่าวสุนทรพจน์ในงานเลี้ยงรับรองอาหารค่ำจัดโดยสภาธุรกิจสหรัฐอเมริกา – อาเซียน และสภาหอการค้าสหรัฐอเมริกา เพื่อเสริมสร้างความเชื่อมั่นในประเทศไทยและเชิญชวนให้ภาคเอกชนของสหรัฐอเมริกาขยายการค้า การลงทุน และความเป็นหุ้นส่วนกับประเทศไทย พร้อมทั้งหารือบริษัท Guardian และบริษัท Motorola Solution- เมื่อวันที่ 31 มี.ค. 2559 นายกรัฐมนตรีได้รับฟังการนำเสนอจากตัวแทนชาวไทยที่ทำงานอยู่ในธนาคารโลกและกองทุนการเงินระหว่างประเทศ เกี่ยวกับมุมมองขององค์กรทั้งสองต่อสภาพเศรษฐกิจของไทย และข้อริเริ่มของธนาคารโลกในการแก้ปัญหาความรุนแรงในสามจังหวัดชายแดนภาคใต้ตามแนวทางประชารัฐพร้อมทั้งมอบแนวทางและคำแนะนำเกี่ยวกับบทบาทหน้าที่ของชาวไทยในต่างประเทศในการเสริมสร้างความปรองดองของการพัฒนาประเทศ- เมื่อวันที่ 1 เม.ย. 2559 นายกรัฐมนตรีได้เข้าเฝ้าฯ สมเด็จพระราชาธิบดีอับดุลเลาะห์แห่งจอร์แดน โดยฝ่ายจอร์แดนขอบคุณฝ่ายไทยสำหรับโครงการฝนหลวง และหารือความร่วมมือด้านความมั่นคงและการทหาร นายกรัฐมนตรีสิงคโปร์ได้ขอหารืออย่างไม่เป็นทางการเพื่อขอบคุณที่นายกรัฐมนตรีตอบรับคำเชิญเข้าร่วมและเป็นองค์ปาฐกในการประชุมสุดยอดความมั่นคงเอเชีย (Shangri – La Dialogue) ที่สิงคโปร์ในวันที่ 3 มิ.ย. 2559- วันที่ 31 มี.ค. 2559 รมว.กต. ได้พบหารือกับ รมว.กต. ตุรกี โดยทั้งสองฝ่ายเห็นพ้องที่จะกระชับความความร่วมมือระหว่างกันในมิติต่างๆ ในแน่นแฟ้นยิ่งขึ้นโดยเฉพาะด้านการค้าและการลงทุน ฝ่ายตุรกีเสนอทางเลือกใหม่ให้กับการแก้ปัญหาลักลอบเข้าเมืองชาวอุยกูร์ที่เหลืออยู่ในประเทศไทยด้วย5) ข้อสังเกต/ข้อคิดเห็น- ที่ประชุมได้หารือเกี่ยวกับการก่อการร้ายรวมถึงการก่อการร้ายในรูปแบบอื่นนอกเหนือจากทางนิวเคลียร์ หลายประเทศใช้การประชุมนี้เป็นเวทีผลักดันความร่วมมือเรื่องนี้ด้วย- การแสดงความเห็นในที่ประชุมนี้ ยังมีส่วนเร่งรัดและผลักดันทางอ้อมให้ประเทศต่างๆ เข้าเป็นภาคีอนุสัญญาว่าด้วยการปราบปรามการก่อการร้ายทางนิวเคลียร์ (Convention on the Physical Protection of Nuclear Materials : CPPNM and its 2005 amendment) ซึ่งไทยยังไม่ได้ลงนามเนื่องจากยังไม่มีกฎหมายภายในรองรับ โดยแถลงการณ์ของที่ประชุมได้กล่าวถึงความสำคัญของอนุสัญญาทั้ง 2 ฉบับ การส่งเสริมความเป็นสากล เชิญชวนให้ประเทศต่างๆ เข้าเป็นภาคีในส่วนของไทย ร่างพระราชบัญญัติพลังงานนิวเคลียร์เพื่อสันติฉบับใหม่อยู่ระหว่างการพิจารณาของ สนช. เมื่อประกาศใช้แล้วจะเป็นกรอบกฎหมายที่รองรับการดำเนินงานที่เกี่ยวข้องและไทยสามารถให้สัตยาบันเข้าเป็นภาคีอนุสัญญาทั้งสองฉบับข้างต้นได้3. กต. พิจารณาแล้วเห็นว่า เพื่อให้การดำเนินการในระดับชาติเป็นไปตามเจตนารมณ์ด้านความมั่นคงทางนิวเคลียร์และการต่อต้านการก่อการร้ายที่ใช้นิวเคลียร์จำเป็นต้องอาศัยการทำงานของหน่วยงานไทยที่เกี่ยวข้อง เพื่อให้เกิดประสิทธิภาพและประสิทธิผลจึงเห็นควรมอบหมายหน่วยงานที่เกี่ยวข้องรับไปดำเนินการในประเด็นต่างๆ และมีประเด็นที่เกี่ยวข้องกับ กษ. ดังนี้1) การดำเนินงานของส่วนราชการที่เกี่ยวข้องกับการประชุมระดับผู้นำว่าด้วยความมั่นคงทางนิวเคลียร์ ครั้งที่ 4 - ส่งเสริมความร่วมมือสหประชาชาติในส่วนที่เกี่ยวข้อง **หน่วยงานที่เกี่ยวข้อง** กห. กค. กษ. คค. พน. พณ. มท. วท. สมช. ปปง. สขช. ตช.- ส่งเสริมความร่วมมือที่เกี่ยวข้องในกรอบของความร่วมมือที่เกี่ยวข้องในกรอบของความริเริ่มระดับโลกว่าด้วยการต่อต้านการก่อการร้ายทางนิวเคลียร์ (Global Initiative to Combat Nuclear Terrorism : Gicnt) **หน่วยงานที่เกี่ยวข้อง** กห. กค. กษ. คค. พน. พณ. มท. วท. สมช. ปปง. สขช. ตช.2) การดำเนินงานของส่วนราชการที่เกี่ยวข้องกับผลการดำเนินกิจกรรมนอกเหนือจากการประชุมระดับผู้นำว่าด้วยความมั่นคงทางนิวเคลียร์ ครั้งที่ 4 - ความร่วมมือด้านฝนหลวง **หน่วยงานที่เกี่ยวข้อง** กต./กษ.- การเร่งรัดการเจรจาความตกลงและ MOU ที่ยังค้างคา **หน่วยงานที่เกี่ยวข้อง** กรมศุลกากร/กษ./กห.ความเห็นของ กษ. กษ. ได้พิจารณาแล้ว เห็นว่าการประชุมระดับผู้นำว่าด้วยความมั่นคงทางนิวเคลียร์ ครั้งที่ 4 เป็นกรอบความร่วมมือที่ประเทศสหรัฐอเมริการิเริ่มขึ้นมาใหม่ โดยมีวัตถุประสงค์เพื่อหาแนวทางร่วมกันในการเสริมสร้างความมั่นคงทางนิวเคลียร์และต่อต้านการก่อการร้ายที่ใช้อาวุธนิวเคลียร์ท่ามกลางกระแสโลกที่เปลี่ยนแปลงไป และถึงแม้ว่าผลการประชุม แถลงการณ์และแผนปฏิบัติการดังกล่าวจะไม่มีผลกระทบและไม่ถือเป็นพันธกรณีทางกฎหมายต่อประเทศไทยก็ตาม แต่มีนัยสำคัญที่แสดงให้เห็นว่าประเทศไทยได้ร่วมแสดงเจตนารมณ์ทางการเมืองในการเสริมสร้างความมั่นคงทางนิวเคลียร์ในเวทีระหว่างประเทศและต่อต้านการก่อการร้ายทางนิวเคลียร์ เพื่อส่งเสริมให้เกิดสันติสุขขึ้นไปในประชาคมโลกต่อไป จึงเห็นด้วยกับผลการประชุมดังกล่าว**มติ. ครม.** : รับทราบสรุปผลการประชุมระดับผู้นำว่าด้วยความมั่นคงทางนิวเคลียร์ ครั้งที่ 4 และผลการปฏิบัติภารกิจอื่นๆ ของนายกรัฐมนตรีและรัฐมนตรีว่าการกระทรวงการต่างประเทศและมอบหมายหน่วยงานต่างๆ ดำเนินการในส่วนที่เกี่ยวข้องต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อหาแนวทาร่วมกันในการเสริมสร้างความมั่นคงทางนิวเคลียร์และต่อต้านการก่อการร้ายที่ใช้อาวุธนิวเคลียร์ท่ามกลางกระแสโลกที่เปลี่ยนแปลงไป และเพื่อส่งเสริมให้เกิดสันติสุขขึ้นไปในประชาคมโลกต่อไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลยะรม อำเภอเบตง จังหวัดยะลา พ.ศ. ....**สารัตถะ :** คค. เสนอ ครม. พิจารณาอนุมัติร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลยะรม อำเภอเบตง จังหวัดยะลา พ.ศ. .... ซึ่งมีสาระสำคัญเป็นการกำหนดเขตที่ดินในบริเวณที่ที่จะเวนคืน ในท้องที่ตำบลยะรม อำเภอเบตง จังหวัดยะลา เพื่อดำเนินโครงการก่อสร้างท่าอากาศยานเบตงโดยมีรายละเอียดสรุปได้ ดังนี้1. ครม. ได้มีมติเมื่อวันที่ 6 ต.ค. 2558 เห็นชอบในหลักการโครงการก่อสร้างท่าอากาศยานเบตง อำเภอเบตง จังหวัดยะลา ของกรมท่าอากาศยาน ในกรอบวงเงินทั้งสิ้น 1,900 ล้านบาท ระยะเวลาการดำเนินการ 3 ปี ระหว่างปีงบประมาณ พ.ศ. 2559 – 2561 ตามที่ คค. เสนอ2. คค. เสนอว่า กรมท่าอากาศยานมีแผนดำเนินโครงการก่อสร้างท่าอากาศยานเบตง ตั้งอยู่ในท้องที่ตำบลยะรม อำเภอเบตง จังหวัดยะลา เพื่อแก้ปัญหาการคมนาคมทางบกของอำเภอเบตง เนื่องจากสภาพภูมิประเทศเป็นภูเขาสูงชันไม่สะดวกต่อการเดินทาง และส่งเสริมให้มีการขนส่งทางอากาศสนับสนุนการพัฒนาเศรษฐกิจ สังคม การเมือง และความมั่นคงในพื้นที่อำเภอเบตง จังหวัดยะลา และสามจังหวัดชายแดนภาคใต้สอดคล้องกับข้อเสนอของศูนย์อำนวยการบริหารชายแดนภาคใต้ที่ขอให้ คค. พิจารณาสนับสนุนการพัฒนาเศรษฐกิจในพื้นที่จังหวัดชายแดนภาคใต้ตามนโยบายรัฐบาล3. การดำเนินการตามโครงการดังกล่าว คค. ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการฯ ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว ซึ่งประชาชนที่เข้าร่วมประชุมรับฟังความคิดเห็นส่วนใหญ่เห็นด้วยกับโครงการก่อสร้างท่าอากาศยานเบตง4. กำหนดเขตที่ดินในบริเวณที่ที่จะเวนคืน ในท้องที่ตำบลยะรม อำเภอเบตง จังหวัดยะลา เพื่อสร้างท่าอากาศยานเบตง และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจ และทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน**มติ ครม. :** อนุมัติหลักการร่างพระราชกฤษฎีกาดังกล่าวตามที่ คค. เสนอ และให้ส่ง สคก. ตรวจพิจารณาแล้วดำเนินการต่อได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่อแก้ปัญหาการคมนาคมทางบกของอำเภอเบตง เนื่องจากสภาพภูมิประเทศเป็นภูเขาสูงชันไม่สะดวกต่อการเดินทาง และส่งเสริมให้มีการขนส่งทางอากาศสนับสนุนการพัฒนาเศรษฐกิจ สังคม การเมือง และความมั่นคงในพื้นที่อำเภอเบตง จังหวัดยะลา และสามจังหวัดชายแดนภาคใต้**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ร่างประกาศกระทรวงกลาโหม เรื่อง กำหนดชนิดยุทธภัณฑ์ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. 2530 (ฉบับที่ ..)**สารัตถะ :** กห. เสนอ ครม. เห็นชอบร่างประกาศกระทรวงกลาโหม เรื่อง กำหนดชนิดยุทธภัณฑ์ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. 2530 (ฉบับที่ ..) ซึ่งมีสาระสำคัญเป็นการแก้ไขเพิ่มเติมประกาศกระทรวงกลาโหม เรื่อง กำหนดชนิดยุทธภัณฑ์ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. 2530 เพื่อให้เหมาะสมกับสภาพการณ์ปัจจุบัน มาเพื่อดำเนินการโดยมีรายละเอียดสรุปได้ ดังนี้1. กห. เสนอว่า ปัจจุบันมีความจำเป็นต้องควบคุมเครื่องตรวจมวลสารที่นำไปใช้ในการตรวจหามวลวัตถุระเบิดและสารเคมีที่ใช้ในการประกอบเป็นวัตถุระเบิด เพื่อควบคุมและป้องกันมิให้เครื่องตรวจมวลสารดังกล่าวตกไปอยู่ในความครอบครองของผู้ก่อความไม่สงบซึ่งอาจทำให้การปฏิบัติหน้าที่ของเจ้าหน้าที่ขาดประสิทธิภาพ ขาดความน่าเชื่อถือ เป็นปฏิปักษ์ต่อการปฏิบัติงาน หรืออาจเป็นอันตรายต่อหน่วยงานที่นำไปใช้ จึงจำเป็นต้องให้เครื่องตรวจมวลสารนั้นเป็นยุทธภัณฑ์ที่ต้องขออนุญาตตามกฎหมายว่าด้วยการควบคุมยุทธภัณฑ์2. นอกจากนี้สารเคมีและสารที่ใช้เป็นส่วนผสมของวัตถุระเบิดบางชนิดที่เป็นยุทธภัณฑ์มีการนำไปใช้ประโยชน์ในทางเศรษฐกิจอุตสาหกรรมมากขึ้น ดังนั้น เพื่อลดผลกระทบต่อภาคอุตสาหกรรม และส่งเสริมฐานการผลิตในภาคอุตสาหกรรมของประเทศไทยให้มากขึ้นอันจะส่งผลดีต่อระบบเศรษฐกิจโดยรวม จึงยกเว้นสารผสมที่มีแอนติมอนีซัลไฟด์ (ANTIMONY SULPHIDE) CAS NO. 1345 – 04 – 6 เป็นส่วนผสมและไม่มีคุณสมบัติเป็นวัตถุระเบิดและสารเคมีในแก๊ปที่ใช้กับเครื่องยิงตะปูที่มีไนโทรเซลลูโลส หรือไนโทรเซลลูโลสในแอลกอฮอล์ (NITROCELLULOSE OR NITROCELLULOSE WITH ALCOHOL) CAS NO. 9004 – 70 – 0 และไนโทรกลีเซอรีน (NITROGLYCERINE) CAS NO. 55 – 63 – 0 เป็นส่วนผสมรวมอยู่ไม่เกิน 0.22 กรัมต่อนัดไม่เป็นยุทธภัณฑ์ที่ต้องขออนุญาตตามกฎหมายว่าด้วยการควบคุมยุทธภัณฑ์3. รวมทั้งเพื่อให้ชื่อยุทธภัณฑ์มีความชัดเจนเพียงพอที่บุคคลสามารถเข้าใจได้ จึงได้จัดทำชื่อยุทธภัณฑ์เป็นภาษาไทยและภาษาอังกฤษกำกับ**มติ ครม. :** เห็นชอบในหลักการร่างประกาศกระทรวงกลาโหม เรื่อง กำหนดชนิดยุทธภัณฑ์ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. 2530 (ฉบับที่ ..) ตามที่ กห. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณา แล้วดำเนินการต่อไปได้ และให้ กห. รับความเห็นของ สศช. ไปพิจารณาดำเนินการด้วย | **หน่วยงานที่รับผิดชอบ** : กห./กษ. (วก.)**ประโยชน์ที่ได้รับ :** เพื่อควบคุมและป้องกันมิให้เครื่องตรวจมวลสารดังกล่าวตกไปอยู่ในความครอบครองของผู้ก่อความไม่สงบ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 24/2559 วันอังคารที่ 14 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **140659****เรื่อง** **:** ร่างพระราชกฤษฎีกากำหนดบริเวณที่ดินป่าขุนแม่กวง ป่าสันทราย ป่าแม่ออน ป่าขุนแม่ทา ป่าดอยขุนตาล และป่าแม่ธิ แม่ตีบ แม่สาร ในท้องที่ตำบลเทพเสด็จ ตำบลลวงเหนือ ตำบลป่าเมี่ยง ตำบลเชิงดอย อำเภอดอยสะเก็ด ตำบลห้วยแก้ว ตำบลออนเหนือ ตำบลออนกลาง ตำบลทาเหนือ ตำบลแม่ทา อำเภอแม่ออน ตำบลออนใต้ อำเภอสันกำแพง จังหวัดเชียงใหม่ และตำบลห้วยยาบ ตำบลบ้านธิ อำเภอบ้านธิ ตำบลมะเขือแจ้ อำเภอเมืองลำพูน จังหวัดลำพูน ให้เป็นอุทยานแห่งชาติ พ.ศ. .... (อุทยานแห่งชาติแม่ตะไคร้)**สารัตถะ :** ทส. เสนอ ครม. พิจารณาให้ความเห็นชอบร่างพระราชกฤษฎีกากำหนดบริเวณที่ดินป่าขุนแม่กวง ป่าสันทราย ป่าแม่ออน ป่าขุนแม่ทา ป่าดอยขุนตาล และป่าแม่ธิ แม่ตีบ แม่สาร ในท้องที่ตำบลเทพเสด็จ ตำบลลวงเหนือ ตำบลป่าเมี่ยง ตำบลเชิงดอย อำเภอดอยสะเก็ด ตำบลห้วยแก้ว ตำบลออนเหนือ ตำบลออนกลาง ตำบลทาเหนือ ตำบลแม่ทา อำเภอแม่ออน ตำบลออนใต้ อำเภอสันกำแพง จังหวัดเชียงใหม่ และตำบลห้วยยาบ ตำบลบ้านธิ อำเภอบ้านธิ ตำบลมะเขือแจ้ อำเภอเมืองลำพูน จังหวัดลำพูน ให้เป็นอุทยานแห่งชาติ พ.ศ. .... (อุทยานแห่งชาติแม่ตะไคร้) ที่ สคก. ตรวจพิจารณาแล้วโดยมีรายละเอียดสรุปได้ ดังนี้1. ทส. ได้เสนอร่างพระราชกฤษฎีกากำหนดบริเวณที่ดินป่าขุนแม่กวง ป่าแม่ออน ป่าขุนแม่ทา ป่าดอยขุนตาล ป่าแม่ธิ แม่ตีบ แม่สาร ในท้องที่ตำบลลวงเหนือ ตำบลป่าเมี่ยง ตำบลเชิงดอย ตำบลเทพเสด็จ อำเภอดอยสะเก็ด ตำบลห้วยแก้ว ตำบลออนเหนือ ตำบลออนกลาง ตำบลทาเหนือ ตำบลแม่ทา อำเภอแม่ออน ตำบลออนใต้ อำเภอสันกำแพง จังหวัดเชียงใหม่ และตำบลห้วยยาบ ตำบลบ้านธิ อำเภอบ้านธิ ตำบลมะเขือแจ้ อำเภอเมืองลำพูน จังหวัดลำพูน ให้เป็นอุทยานแห่งชาติ พ.ศ. .... (อุทยานแห่งชาติแม่ตะไคร้) มาเพื่อดำเนินการ2. ครม. ได้มีมติเมื่อวันที่ 11 พ.ย. 2551 อนุมัติหลักการร่างพระราชกฤษฎีกาตามข้อ 1. ที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้3. สคก. ได้ตรวจพิจารณาร่างพระราชกฤษฎีกาตามข้อ 2. เสร็จแล้ว มีการแก้ไขชื่อร่างพระราชกฤษฎีกาเพื่อให้การเรียงชื่อป่าและท้องที่ถูกต้องตามข้อเท็จจริงและมีข้อสังเกตว่าพื้นที่ที่กำหนดให้เป็นอุทยานแห่งชาติตามร่างพระราชกฤษฎีกาฉบับนี้ทับซ้อนกับพื้นที่ป่าสงวนแห่งชาติตามกฎกระทรวงรวม 9 ฉบับ สมควรที่ ทส. จะได้ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนพื้นที่อุทยานแห่งชาติตามร่างพระราชกฤาฎีกาฉบับนี้ต่อไป4. ทส. เสนอว่า กรมอุทยานแห่งชาติ สัตว์ป่า และพันธุ์พืช ได้ประสานงานหน่วยงานที่มีพื้นที่ทับซ้อนกับพื้นที่กำหนดให้เป็นอุทยานแห่งชาติตามร่างพระราชกฤษฎีกาฉบับนี้ ได้แก่ กรมป่าไม้ ส.ป.ก. และ ชป. โดยได้ดำเนินการปรับแก้แนวเขตในส่วนที่ทับซ้อนแล้ว และได้มีหนังสือแจ้ง สคก. ทราบแล้ว5. กรมอุทยานแห่งชาติ สัตว์ป่า และพันธุ์พืช ได้มีคำสั่ง ที่ 1130/2558 ลงวันที่ 27 พ.ค. 2558 แต่งตั้งคณะกรรมการติดตามผลการประกาศอุทยานแห่งชาติเตรียมการ เพื่อให้สามารถดำเนินการประกาศอุทยานแห่งชาติเตรียมการได้ตามวัตถุประสงค์อย่างรวดเร็ว ซึ่งคณะกรรมการฯ ได้มีการประชุมร่วมกับหัวหน้าอุทยานแห่งชาติแม่ตะไคร้และเจ้าหน้าที่ที่เกี่ยวข้อง เพื่อพิจารณาแนวเขตอุทยานแห่งชาติแม่ตะไคร้ตามแผนที่ท้ายร่างพระราชกฤษฎีกากำหนดบริเวณที่ดินป่าขุนแม่กวง ป่าสันทราย ป่าแม่ออน ป่าขุนแม่ทา ป่าดอยขุนตาล และป่าแม่ธิ แม่ตีบ แม่สาร ในท้องที่ตำบลเทพเสด็จ ตำบลลวงเหนือ ตำบลป่าเมี่ยง ตำบลเชิงดอย อำเภอดอยสะเก็ด ตำบลห้วยแก้ว ตำบลออนเหนือ ตำบลออนกลาง ตำบลทาเหนือ ตำบลแม่ทา อำเภอแม่ออน ตำบลออนใต้ อำเภอสันกำแพง จังหวัดเชียงใหม่ และตำบลห้วยยาบ ตำบลบ้านธิ อำเภอบ้านธิ ตำบลมะเขือแจ้ อำเภอเมืองลำพูน จังหวัดลำพูน ให้เป็นอุทยานแห่งชาติ พ.ศ. .... โดยใช้แผนที่ภาพถ่ายออร์โธสี ปี พ.ศ. 2545 แผนที่ภูมิประเทศของกรมแผนที่ทหารและใช้ภาพถ่ายดาวเทียม จาก Google Earth (ช่วงวันที่เก็บภาพ 9 ม.ค. 2557 – 5 ก.พ. 2558) ประกอบการพิจารณา โดยมีความเห็นร่วมกันว่า**แนวเขตบางตำแหน่งไม่ครอบคลุมพื้นที่ที่อุทยานแห่งชาติได้คุ้มครองดูแลรักษาจริง บางพื้นที่ปรากกฎร่องรอยการทำกิน ที่อยู่อาศัยและร่องรอยการใช้ประโยชน์จากหน่วยงานอื่น** ดังนั้น เพื่อป้องกันการเกิดปัญหาการทับซ้อนกับแนวเขตอุทยานแห่งชาติ ที่ประชุมจึงมีมติว่า **ควรมีการปรับแก้แนวเขตอุทยานแห่งชาติตามแผนที่ท้ายพระราชกฤษฎีกาฯ ให้สอดคล้องกับสภาพภูมิประเทศ เช่น ลำห้วย แนวถนน แนวขอบป่าและให้กันพื้นที่ที่มีร่องรอยการทำกิน ที่อยู่อาศัย และมีร่องรอยการใช้ประโยชน์ที่ปรากฏบนแผนที่ภาพถ่ายออร์โธสี ปี พ.ศ. 2545 ออก** โดยให้ใช้แนวทางตามมติ ครม. เมื่อวันที่ 30 มิ.ย. 2541 แก้ไขพื้นที่ดังกล่าวต่อไป ในกรณีที่ข้อมูลไม่ชัดเจนให้หัวหน้าอุทยานแห่งชาติลงตรวจสอบพื้นที่จริงจากผลการตรวจสอบและปรับแก้แนวเขตอุทยานแห่งชาติแม่ตะไคร้โดยใช้ระบบภูมิศาสตร์สารสนเทศ (GIS) สามารถคำนวณเนื้อที่ตามแนวเขตที่มีการปรับแก้ใหม่ได้**เนื้อที่จำนวน 223,268 ไร่**6. ในส่วนของแนวเขตอุทยานแห่งชาติตามร่างพระราชกฤษฎีกาฉบับนี้ได้ประสานงานกับหน่วยงานที่เกี่ยวข้องได้ข้อยุติแล้วว่าเป็นแนวเขตที่สามารถเข้าดำเนินการได้ซึ่งสอดคล้องตามมติ ครม. เมื่อวันที่ 28 ก.พ. 25557. สำหรับการออกกฎกระทรวงเพิกถอนป่าสงวนแห่งชาติในส่วนที่มีการทับซ้อนกับพื้นที่ป่าสงวนแห่งชาติตามความเห็นของ สคก. นั้น จะดำเนินการภายหลังจากการประกาศใช้พระราชกฤษฎีกาฉบับนี้แล้ว เนื่องจากหากมีการออกกฎกระทรวงถอนป่าสงวนแห่งชาติในส่วนที่ทับซ้อนกับพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาฉบับนี้ก่อนการประกาศใช้พระราชกฤษฎีกาจะทำให้เกิดช่องว่างของกฎหมายซึ่งอาจก่อให้เกิดปัญหาการบุกรุกพื้นที่ดังกล่าวได้8. เนื่องด้วยสถานการณ์ปัจจุบันได้มีการบุกรุก แผ้วถาง ยึดถือครอบครองพื้นที่ป่าไม้ ซึ่งเป็นแหล่งต้นน้ำลำธาร ลักลอบตัดไม้ ล่าสัตว์ป่า ทำลายทรัพยากรธรรมชาติ และมีการใช้ประโยชน์ทรัพยากรธรรมชาติอย่างไม่เหมาะสมส่งผลกระทบก่อให้เกิดความเสียหายต่อสิ่งแวดล้อมของประเทศชาติโดยรวม ดังนั้น จึงเห็นควรดำเนินการเร่งด่วนในเรื่องการป้องกันไม่ให้มีการบุกรุกพื้นที่ป่าไม้เพิ่มเติมด้วยการกำหนดบริเวณที่ดินเป็นอุทยานแห่งชาติเพื่อให้มีการบังคับใช้ พ.ร.บ. อุทยานแห่งชาติ พ.ศ. 2504 ซึ่งเป็นกฎหมายที่เข้มงวดและเด็ดขาดความเห็นของ กษ.กษ. พิจารณาแล้ว เห็นด้วยในหลักการของร่างพระราชกฤษฎีกาดังกล่าว เพื่อคุ้มครองรักษาทรัพยากรธรรมชาติที่สำคัญและมีค่า เช่น พันธุ์ไม้ ของป่า สัตว์ป่า ตลอดจนทิวทัศน์ที่สวยงาม บริเวณป่าขุนแม่กวง ป่าสันทราย ป่าแม่ออน ป่าขุนแม่ทา ป่าดอยขุนตาล และป่าแม่ธิ แม่ตีบ แม่สาร ในท้องที่ตำบลเทพเสด็จ ตำบลลวงเหนือ ตำบลป่าเมี่ยง ตำบลเชิงดอย อำเภอดอยสะเก็ด ตำบลห้วยแก้ว ตำบลออนเหนือ ตำบลออนกลาง ตำบลทาเหนือ ตำบลแม่ทา อำเภอแม่ออน ตำบลออนใต้ อำเภอสันกำแพง จังหวัดเชียงใหม่ และตำบลห้วยยาบ ตำบลบ้านธิ อำเภอบ้านธิ ตำบลมะเขือแจ้ อำเภอเมืองลำพูน จังหวัดลำพูน ซึ่งมีเนื้อที่ประมาณ 357.2288 ตารางกิโลเมตร หรือประมาณ 223,268 ไร่ ไว้ให้คงอยู่ในสภาพป่าธรรมชาติเดิม มิให้ถูกทำลายหรือเปลี่ยนแปลงไป**มติ ครม. :** 1. เห็นชอบหลักการร่างพระราชกฤษฎีกาดังกล่าว ที่ สคก. ตรวจพิจารณาแล้ว ตามที่ ทส. เสนอ และให้ส่ง สคก. ตรวจพิจารณาอีกครั้งหนึ่ง แล้วดำเนินการต่อไปได้2. ให้ ทส. ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกานี้ตามความเห็นของ สคก. ข้อ 3. ต่อไป3. ให้ ทส. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อสงวนไว้ให้เป็นประโยชน์แก่การศึกษาและรื่นรมย์ของประชาชน**กำหนดรายงานผลการปฏิบัติเพื่อเสนอ ครม. :** - |